
Informācija par publisko apspriedi
“Integrētās riska informācijas sistēmas (IRIS) pilnveidošana, uzturēšana un garantijas nodrošināšana”
ar piegādātājiem

Valsts ieņēmumu dienests (turpmāk – VID) plāno veikt centralizētu atklātu konkursu “Integrētās riska informācijas sistēmas (IRIS) pilnveidošana, uzturēšana un garantijas nodrošināšana”, iepirkuma identifikācijas Nr. FM VID 2026/082/ĀF/C, (turpmāk – Konkurss).
 
1. Publiskās apspriedes ar piegādātājiem  pamatojums: saskaņā ar Publisko iepirkumu likuma 18. panta otro prim daļu apspriedi ar piegādātājiem rīko, lai informētu piegādātājus par Konkursā izvirzītajām prasībām un saņemtu ieinteresēto piegādātāju priekšlikumus Konkursa kvalifikācijas prasību un tehniskās specifikācijas pilnveidei.

2. Apspriedes mērķis: apzināt potenciālo pretendentu spējas nodrošināt iepirkuma priekšmetam atbilstošu piedāvājumu saskaņā ar pasūtītāja izstrādāto dokumentāciju un saņemt ieinteresēto piegādātāju priekšlikumus iepirkuma dokumentācijas pilnveidei.

3. Iepirkuma priekšmets ir Integrētās riska informācijas sistēmas (IRIS) pilnveidošana, uzturēšana un garantijas nodrošināšana saskaņā ar Konkursa nolikuma prasībām.

4. Iepirkuma priekšmets atbilstoši CPV klasifikatoram: 72267000-4 (Programmatūras uzturēšanas un labošanas pakalpojumi.)

5. Publiskās apspriedes vieta, datums, laiks un kārtība: Ieinteresētie piegādātāji var iesniegt komentārus un priekšlikumus par plānotā Konkursa nolikumu līdz 2026. gada 26. martam uz e-pasta adresi Sandra.Pole@vid.gov.lv.

Publiskā apspriede neparedz pretendentu piedāvājumu iesniegšanu.

6. Apspriedes dokumenti: plānotā Konkursa nolikuma projekts pievienots pielikumā. 

7. Pēc apspriedes tiks sagatavots apspriedes ziņojums, kurā būs norādīti apspriedes dalībnieki, dokumentēti to komentāri, pasūtītāja galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci iepirkumā. 

Pielikumā: Plānotā atklātā Konkursa nolikums ar pielikumiem.



